สวัสดีค่ะ พักหลังนี้ประจำเดือนมาน้อยค่ะ ปกติจะมาประมาณ6-7วัน แต่ช่วงนี้มาแค่2-3วัน และรอบเดือนปกติต้อง28วันแต่นี่บางทีปาเข้าไป 35-40วัน แล้วล่าสุดตอนประจำเดือนมา มีอาการปวดหัว ท้องเสีย อาเจียนร่วมด้วย ทั้งๆที่เมื่อก่อนไม่มีอาการอาเจียนค่ะ มันเกิดจากอะไรคะหรือมันเป็นปกติ รบกวนตอบด้วยค่ะ
สวัสดีค่ะ @ปริมาณประจำเดือนขึ้นกับความหนาของผนังมดลูกที่จะหลุดลอกเป็นประจำเดือนค่ะ ซึ่งโดยทั่วไปในแต่ละรอบอาจไม่เท่ากันได้ค่ะ @ส่วนรอบเดือนที่ยาวขึ้น หรือการมีประจำเดือนไม่สม่ำเสมอ สามารถเกิดจากสาเหตุต่างๆได้แก่ ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @อาการปวดท้อง คลื่นไส้อาเจียน ท้องเสีย ในช่วงก่อนและระหว่างมีประจำเดือน เกิดจากฮอร์โมนที่เกี่ยวข้องกับประจำเดือนหลั่งออกมามากในช่วงระยะเวลานั้น ซึ่งในแต่ละรอบประจำเดือน อาจมีหรือไม่มีอาการเหล่านี้ได้ค่ะ @ดังนั้น สามารถรอดูอาการก่อนได้นะคะ แต่หากอาการต่างๆนี้ มีความรุนแรงขึ้น แนะนำไปพบสูตินารีแพทย์เพื่อตรวจวินิจฉัยโรคนะคะ